
పాట్నా : రాష్ట్రీయ జనతా దళ్ అధినేత లాలూ ప్రసాద్ యాదవ్కు సమస్యలు ఒకదాని వెంట మరొకటి వస్తున్నాయి. అవినీతి కేసులు ఉక్కిరిబిక్కిరి చేస్తుండగా, అధికారం చేజారింది. మరోవైపు సొంత పార్టీ ఎమ్మెల్యేల నుంచి వ్యతిరేకత వ్యక్తమవుతోంది. ముఖ్యమంత్రి నితీశ్ కుమార్ డిమాండ్ మేరకు ఉప ముఖ్యమంత్రి పదవి నుంచి తేజస్వి యాదవ్ వైదొలగితే బాగుంటుందని చాలా మంది ఆర్జేడీ ఎమ్మెల్యేలు గతంలో కోరుకున్నారని తెలుస్తోంది. తనయుడి మీద ప్రేమతో మహా కూటమి సమైక్యత భగ్నమయ్యేందుకు కారకుడయ్యారని లాలూ ప్రసాద్ యాదవ్ను వీరంతా నిందిస్తున్నారని సమాచారం.గురువారం ఆర్జేడీ ఎమ్మెల్యే మహేశ్వర్ యాదవ్ సంచలన వ్యాఖ్యలు చేశారు. చాలా మంది ఎమ్మెల్యేలు తేజస్వి యాదవ్ ఉప ముఖ్యమంత్రి పదవికి రాజీనామా చేయాలని కోరుకున్నారని తెలిపారు. మహా కూటమి కొనసాగేలా చేయాలంటే ఇది తప్పదనే అభిప్రాయాన్ని వ్యక్తం చేశారన్నారు. ముఖ్యమంత్రి నితీశ్ కుమార్కు నిష్కళంకుడనే మంచి పేరు ఉందన్నారు. కళంకితులు మహా కూటమిలో ఉండకూడదని ఆయన కోరుకుంటున్నారని తెలిపారు.

patna : rashtriiya janata dal adhinetha laaluu prasad yaadavku samasyalu okadaani venta marokati vastunnaayi. avineeti kesulu ukkiribikkiri chestundagaa, adhikaaram chejaarindi. marovaipu sonta party emmelyela nunchi vyatirekata vyaktamavutondi. mukhyamantri niteesh kumar demand meraku upa mukhyamantri padavi nunchi tejaswi yadav vaidolagite baguntundani chala mandi argady emmelyelu gatamlo korukunnarani telustondi. tanayudi meeda prematho mahaa kootami samaikyata bhagnamayyenduku kaarakudayyaarani laaluu prasad yaadavnu veerantaa nindistunnaarani samacharam.guruvaram argady emmelye maheshwar yadav sanchalana vyaakhyalu chesaru. chala mandi emmelyelu tejaswi yadav upa mukhyamantri padaviki rajinama cheyalani korukunnarani telipaaru. mahaa kootami konasagela cheyalante idhi tappadane abhipraayaanni vyaktam chesaarannaaru. mukhyamantri niteesh kumarku nishkalankudane manchi paeru undannaaru. kalankitulu mahaa kootamilo undakudadani aayana korukuntunnarani telipaaru.